

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTS

ar Dobeles novada domes

2024. gada 26. septembra

lēmumu Nr.312/12

**NOLIKUMS**

**Par finansējuma piešķiršanas kārtību augstu sasniegumu sportā, veterānu (senioru) sportā un pielāgotajā sportā cilvēkiem ar īpašām vajadzībām Dobeles novadā**

Izdots saskaņā ar Pašvaldību likuma

4. panta pirmās daļas 7. punktu,

 50. panta pirmo daļu

Sporta likuma 7. panta pirmās daļas

5. punktu, 6. punktu

**I.** **Vispārīgie** **noteikumi**

* 1. Nolikums nosaka kārtību, kādā tiek iesniegti un izskatīti pieteikumi Dobeles novada pašvaldības (turpmāk - pašvaldība) finansējuma saņemšanai augstu sasniegumu sportā individuālajos sporta veidos, sporta spēļu komandās, veterānu (senioru) sportā, pielāgotajā sportā cilvēkiem ar īpašām vajadzībām un augsta līmeņa sporta pasākumu Dobeles novadā organizēšanai.
	2. Finansējuma piešķiršanai paredzēto finansējumu Dobeles novada dome (turpmāk – Dome) apstiprina kārtējā budžeta gada ietvaros Dobeles novada Sporta pārvaldes (turpmāk – Pārvalde) budžeta tāmē.
	3. Nolikumā lietoti šādi termini:
	4. **augstu sasniegumu sports** – jauniešu (sākot no 15 gadu vecuma), junioru/kadetu un pieaugušo/ valsts izlases komandu kandidātu un dalībnieku gatavošanās dalībai nacionālā līmeņa sacensībās vai starptautiskajās sacensībās (viss, kas saistīts ar mācību – treniņa darba un sacensību organizatorisko, metodisko, tehnisko u.c. nodrošinājumu atbilstoši augstu sasniegumu sporta kritērijiem), kā arī dalība tajās, tādējādi pārstāvot Dobeles novadu nacionālā līmeņa sacensībās vai valsti starptautiskajās sacensībās;
	5. **nacionālā līmeņa sports** – sportisti vai komandas, kas pēdējā gada laikā ir piedalījušies sporta veida nacionālās federācijas rīkotās sacensībās, kas paredzētas labākā sporta veida sportista vai komandas valstī noteikšanai;
	6. **sporta veterāni un seniori** – iedzīvotāju daļa, kura nodarbojusies ar augsta līmeņa sportu, bet tagad sportista karjeru beiguši vai kuri veic fiziskas aktivitātes ar mērķi nostiprināt un uzlabot veselību, sekmēt fizisko un garīgo attīstību, aktīvu laika pavadīšanu, sociālo saskarsmi vai piedalīšanos sacensībās;
	7. **cilvēki ar īpašām vajadzībām -** iedzīvotāju daļa, kuriem ir ķermeņa trūkums vai ierobežotas spējas garīgajā vai fiziskā aspektā, radot izrietošus traucējumus un ierobežojumus, un kurai fizisko aktivitāšu veikšanai vai sportam nepieciešami īpaši apstākļi vai pielāgotība;
	8. **pielāgotais sports -** pielāgotas fiziskās aktivitātes rekreācijas un sacensību līmenī cilvēkiem ar invaliditāti bez vecuma ierobežojuma ar mērķi novērst vai mazināt funkcionēšanas traucējumus sekmēt fizisko un garīgo spēju attīstību, veicināt sociālo integrāciju.
	9. Finansējuma piešķiršanas mērķi ir:
	10. finansiāli atbalstīt augsta līmeņa sporta pasākumus Dobeles novadā, Dobeles novada biedrības (sporta klubus), sportistus un sporta spēļu komandas;
	11. veicināt veterānu (senioru) sporta attīstību Dobeles novadā;
	12. veicināt pielāgotā sporta attīstību Dobeles novadā;
	13. veicināt aktīvu un veselīgu dzīves veidu Dobeles novadā;
	14. popularizēt Dobeles novadu Latvijā un ārpus tās robežām.
	15. Uz pašvaldības finansējumu var pretendēt:
	16. biedrības (sporta klubi), kuru juridiskā adrese ir Dobeles novada administratīvajā teritorijā un kuru sporta spēļu komandās ne mazāk kā puse sportistu ir deklarējuši savu dzīvesvietu pašvaldībā vai ir darba attiecībās ar pašvaldības teritorijā esošajiem uzņēmumiem vai iestādēm, kā arī pārstāv sporta pasākumos Dobeles novadu;
	17. individuāli sportisti, kuru deklarētās dzīvesvietas adrese ir Dobeles novada administratīvās teritorijas robežās vai kuri ir darba attiecībās ar Dobeles novada administratīvajā teritorijā esošajiem uzņēmumiem, iestādēm vai kuri mācās pašvaldības izglītības iestādēs un sasnieguši 15 gadu vecumu un sporta sacensībās pārstāv Dobeles novadu.
	18. Finansējums paredzēts treniņa procesa nodrošināšanai, sacensību dalības maksu segšanai, inventāra nomai vai iegādei, ekipējumam, transporta izmaksu segšanai, sporta bāzes izmantošanai, samaksai par licencēm, pakalpojumiem nolikumā noteikto mērķu sasniegšanai un citām izmaksām, kas saistītas ar sportistu sagatavošanos sporta sacensībām un augsta līmeņa sporta attīstībai Dobeles novadā.
	19. Informācija par pieteikumu iesniegšanu tiek publicēta pašvaldības tīmekļa vietnē [www.dobele.lv](http://www.dobele.lv) un Pārvaldes tīmekļa vietnē www.dobelesporto.lv.

**II. Pieteikumu iesniegšanas kārtība**

* 1. Lai saņemtu pašvaldības finansējumu nākamajam gadam, iesniedzējs attiecīgo pieteikumu (1. – 3. pielikums) līdz katra gada 30. oktobrim iesniedz Pārvaldē vienā no šādiem veidiem:
	2. personīgi, nogādājot to Pārvaldē darba laikā;
	3. nosūtot pa pastu uz adresi: Dobeles novada Sporta pārvalde, Brīvības iela 15, Dobele, Dobeles novads, LV-3701 (ja pieteikums tiek sūtīts pa pastu, iesniedzējs ir atbildīgs par to, lai Pārvalde saņemtu to līdz nolikumā norādītajam termiņam);
	4. elektroniski parakstīta dokumenta formā vienā dokumentā (pieteikums un papildus dokumenti), nosūtot uz e-pasta adresi: sports@dobele.lv.
	5. Iesniedzējs ir tiesīgs pieteikumam pievienot papildus dokumentus, kas apliecina finansējuma pieprasījuma nepieciešamību.
	6. Pieteikumi, kas saņemti pēc nolikumā noteiktā termiņa, netiek izskatīti.

**III.** **Pieteikumu vērtēšanas** **kārtība un finansējuma izmaksa**

* 1. Pieteikumu izskatīšanu veic ar Dobeles novada domes priekšsēdētāja rīkojumu izveidota komisija ne mazāk kā trīs locekļu sastāvā, kura pieņem starplēmumu par atbalstāmajiem pieteikumiem, kā arī lēmumu par neatbalstīto pieteikumu noraidīšanu.
	2. Pieņemtais komisijas starplēmums par atbalstāmajiem pieteikumiem tiek virzīts iestrādāšanai nākamā gada Pārvaldes budžeta projektā.
	3. Pēc Pārvaldes budžeta apstiprināšanas komisija pieņem gala lēmumu par finansējuma piešķiršanu.
	4. Komisija ir tiesīga uzaicināt pieteikumu iesniedzējus uz pārrunām, kā arī uzaicināt citus speciālistus atzinumu sniegšanai.
	5. Vērtēšana notiek, komisijas locekļiem izvērtējot iesniegtos pieteikumus, saskaņā ar nolikuma IV. nodaļā norādītajiem vērtēšanas kritērijiem*.*
	6. Pamatojoties uz komisijas gala lēmumu, ar iesniedzēju tiek slēgts finansējuma līgums, kuru paraksta Pārvaldes vadītājs.
	7. Finansējuma saņēmējam ir tiesības atteikties no piešķirtā finansējuma, iesniedzot iesniegumu pašvaldībai.
	8. Piešķirtā finansējuma izlietojuma izmaiņas pieļaujamas ne vairāk kā 10 % no iesniegtās izdevumu tāmes bez saskaņojuma ar Pārvaldi.
	9. Ja iesniegtajā izdevumu tāmē ir nepieciešami grozījumi, kas pārsniedz 10% no piešķirtā finansējuma, finansējuma saņēmējs iesniedz Pārvaldē iesniegumu par nepieciešamajām izmaiņām, tam pievienojot pamatojošus dokumentus un precizētu izdevumu tāmi. Iesniegums par tāmes grozījumiem tiek izskatīts 11. punktā noteiktajā kārtībā un attiecīgi tiek veikti grozījumi finansējuma līgumā.
	10. Gadījumā, ja rodas izmaksu ietaupījums, tas izmantojams citām izmaksām tikai, saskaņojot ar nolikuma 11. punktā minēto komisiju vai jāatmaksā Pārvaldei atpakaļ.

**IV. Pieteikumu vērtēšanas kritēriji**

* 1. Sporta veidam, par kuru tiek pieprasīts pašvaldības finansējums, jābūt reģistrētam Latvijas Sporta federāciju atzīto sporta federāciju reģistrā.
	2. Finansējums var tikt piešķirts šādiem augsta līmeņa sporta pasākumiem un sacensībām, kas tiek organizēti kā augstu sasniegumu sporta sacensības vai nacionālā līmeņa sacensības Dobeles novadā (1. pielikums):

22.1. Latvijas čempionāti;

22.2. Latvijas kausa izcīņas;

22.3. sporta veidu Baltijas čempionāti vai kausa izcīņas;

22.4. sporta veidu Eiropas čempionāti, kausa izcīņas vai sacensības;

22.5. sporta veidu Pasaules čempionāti, kausa izcīņas vai sacensības.

23. Izvērtējot piešķiramā finansējuma apjomu 22. punktā minētajiem pasākumiem un sacensībām, tiek ņemts vērā:

23.1. vai ir piešķirts finansējums no Dobeles Sporta skolas budžeta;

23.2. tradīcijas, popularitāte vai novitāte;

23.3. plānotais dalībnieku skaits;

23.4. plānotais skatītāju skaits;

23.5. publicitāte medijos;

23.6. līdzfinansējums vai pašu ieguldījums.

1. Finansējums var tikt piešķirts biedrībām (sporta klubiem), kas piedalās Latvijas, Baltijas, Eiropas un Pasaules čempionātos (2. pielikums).

25. Izvērtējot piešķiramā finansējuma apjomu biedrībām (sporta klubiem), tiek ņemts vērā:

25.1. aktīva un veselīga dzīvesveida popularizēšana;

25.2. organizētās sacensības iepriekšējos 10 gados Dobeles novadā;

25.3. publicitāte medijos;

25.4. līdzfinansējums vai pašu ieguldījums sporta komandas darbības nodrošināšanai;

25.5. sporta spēļu komandas spēlētāju skaits;

25.6. piedalīšanās Latvijas, Baltijas, Eiropas un Pasaules čempionātos, kausa izcīņās prezentējot Dobeles novadā reģistrētu komandu biedrību (sporta klubu), izcīnītās vietas;

25.7. piešķirtais finansējums no Dobeles Sporta skolas budžeta.

26. Finansējums var tikt piešķirts sportistiem augsta sasnieguma sportā (3. pielikums).

27. Izvērtējot piešķiramā finansējuma apjomu sportistiem augsta sasnieguma sportā, tiek ņemts vērā:

27.1. piešķirtais finansējums no Dobeles Sporta skolas budžeta;

27.2. izcīnītās vietas Latvijas, Baltijas, Eiropas, Pasaules čempionātos;

27.3. izcīnītās vietas Pasaules junioru čempionātos, Eiropas jaunatnes olimpiādē, Pasaules jaunatnes olimpiādē;

27.4. paša finansējums vai līdzfinansējums.

28. Izvērtējot piešķiramā finansējuma apjomu, papildus tiek ņemts vērā:

28.1 Dobeles novada attiecīgo sporta veidu tradīcijas;

28.2. vecumposmu piramīda;

28.3. sporta veida masveidība;

28.4. vai profesionālās ievirzes programmu īsteno Dobeles Sporta skola;

28.5. sporta bāzes esamība.

**29. Lai konkursa kārtībā atbalstītu pēc iespējas vairāk iesniegtos pieteikumus, finansējums var tikt piešķirts daļējā apjomā no prasītās summas.**

**V.** **Atskaites kārtība par piešķirto finansējumu**

30. Sporta pasākumiem, sacensībām, individuālajiem sportistiem piešķirtā finansējuma izlietojuma atskaite (4. pielikums) jāiesniedz datorrakstā viena mēneša laikā pēc pasākuma norises, nosūtot to uz e- pastu sports@dobele.lv.

31. Ja finansējuma saņēmējs nav iesniedzis atskaiti par piešķirtā finansējuma izlietojumu nolikumā noteiktajā termiņā un kārtībā, pašvaldībai ir tiesības nākošajā gadā nepieņemt izskatīšanai konkrētā finansējuma saņēmēja iesniegto pieteikumu par finansējuma saņemšanu.

32. Gadījumā, ja finansējuma saņēmējs ir sniedzis nepatiesas ziņas, noteiktajā termiņā nav iesniedzis atskaiti par piešķirtā finansējuma izlietojumu vai tiek konstatēts, ka finansējums nav izlietots nolikumā, pieteikumā vai līgumā paredzētiem mērķiem, piešķirtais finansējums nekavējoties jāatmaksā Pārvaldei, kā arī komisijai ir tiesības lemt par finansējuma nepiešķiršanu nākamajā finansēšanas periodā.

33. Pārvalde ir tiesīga pieprasīt finansējuma saņēmējam papildus informāciju vai paskaidrojumus par finansējuma nepieciešamību vai izlietojumu.

**VI. Citi jautājumi**

34. Finansējuma saņēmējam ir pienākums popularizēt Dobeles novadu, izmantojot pašvaldības nosaukumu un simboliku.

35. Uzskaiti un kontroli par piešķirto un izlietoto finansējumu veic Pārvalde.

36. Pārvalde ir tiesīga veikt sporta pasākumu apmeklējumu un iesniegtās informācijas atbilstības kontroli.

37. Ar šo noteikumu spēkā stāšanās dienu spēku zaudē Dobeles novada domes 2023. gada 23.februāra noteikumi “Par finansiāla atbalsta piešķiršanas kārtību sporta projektiem Dobeles novadā”.

Domes priekšsēdētājs Ivars Gorskis

1. pielikums

Nolikumam “Par finansējuma piešķiršanas kārtību augstu sasniegumu sportā, veterānu (senioru) sportā un pielāgotajā sportā cilvēkiem ar īpašām vajadzībām Dobeles novadā”

**PIETEIKUMS**

**FINANSĒJUMA SAŅEMŠANAI AUGSTU SASNIEGUMU SPORTĀ VAI NACIONĀLĀ LĪMEŅA SACENSĪBĀM DOBELES NOVADĀ**

|  |  |
| --- | --- |
| Pasākuma, sacensību nosaukums |  |
| Gads par kuru tiek lūgts finansējums |  |
| Sporta veids |  |
| Biedrība (sporta klubs) |  |
| Vieta un laiks |  |
| Organizators: vārds, uzvārds, nosaukums |  |
| Tālruņa numurs, e-pasts |  |
| Adrese |  |
| Pasākuma kopējie izdevumi  |  |
| **Nepieciešamais finansiālais atbalsts no pašvaldības (pievienot izdevumu tāmi)** |  |
| Piešķirtais finansējums no Dobeles Sporta skolas budžeta |  |
| Tradīcijas, popularitāte vai novitāte plānotājam pasākumam |  |
| Plānotais dalībnieku skaits |  |
| Plānotais skatītāju skaits |  |
| Publicitātes plāns medijos |  |
| Pasākuma līdzfinansējums vai pašu ieguldījums |  |

Datums\_\_\_.\_\_\_\_\_\_\_\_\_\_ Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. pielikums

Nolikumam “Par finansējuma piešķiršanas kārtību augstu sasniegumu sportā, veterānu (senioru) sportā un pielāgotajā sportā cilvēkiem ar īpašām vajadzībām Dobeles novadā”

**PIETEIKUMS**

**FINANSĒJUMA SAŅEMŠANAI**

**DOBELES NOVADA SPORTA BIEDRĪBĀM (SPORTA KLUBIEM)**

|  |  |
| --- | --- |
| Biedrības nosaukums (sporta kluba), reģistrācijas numurs |  |
| Gads par kuru tiek lūgts finansējums |  |
| Sporta veids |  |
| Sporta komandas nosaukums |  |
| Iesniedzējs: vārds, uzvārds, amats |  |
| Tālruņa numurs, e-pasts |  |
| Adrese |  |
| Plānotie kopējie izdevumi gadā |  |
| **Nepieciešamais finansiālais atbalsts no pašvaldības (pievienot izdevumu tāmi)** |  |
| Paveiktais aktīva un veselīga dzīvesveida popularizēšanā |  |
| Organizētās sacensības iepriekšējā gada sezonā Dobeles novadā |  |
| Publicitāte medijos |  |
| Līdzfinansējums vai pašu ieguldījums sporta spēļu komandas darbības nodrošināšanai |  |
| Sporta spēļu komandas spēlētāju skaits |  |
| Piedalīšanās Latvijas, Baltijas, Eiropas un Pasaules čempionātos, kausa izcīņās prezentējot Dobeles novadā reģistrētu komandu, izcīnītās vietas |  |
| Piešķirtais finansējums no Dobeles Sporta skolas budžeta |  |

Datums Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. pielikums

Nolikumam “Par finansējuma piešķiršanas kārtību augstu sasniegumu sportā, veterānu (senioru) sportā un pielāgotajā sportā cilvēkiem ar īpašām vajadzībām Dobeles novadā”

**PIETEIKUMS**

**FINANSĒJUMA SAŅEMŠANAI**

**DOBELES NOVADA AUGSTU SASNIEGUMU SPORTA SPORTISTAM**

|  |  |
| --- | --- |
| Sporta veids |  |
| Sporta veida federācija, kuru sportists pārstāv |  |
| Sportista vārds, uzvārds |  |
| Sportista deklarētā dzīvesvieta |  |
| Iesniedzēja vārds, uzvārds, nosaukums (nepilngadīga sportista vārdā pieteikumu iesniedz likumiskais pārstāvis) |  |
| Iesniedzēja tālruņa numurs, e-pasts |  |
| **Nepieciešamais finansiālais atbalsts no pašvaldības (pievienot izdevumu tāmi)** |  |
| Piešķirtais finansējums no Dobeles Sporta skolas budžeta |  |
| Izcīnītās vietas Latvijas, Baltijas, Eiropas, Pasaules čempionātos, kausu izcīņās  |  |
| Izcīnītās Pasaules junioru čempionātos, Pasaules jaunatnes olimpiādēs |  |
| Paša finansējums vai līdzfinansējums |  |

Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.pielikums

Nolikumam “Par finansējuma piešķiršanas kārtību augstu sasniegumu sportā, veterānu (senioru) sportā un pielāgotajā sportā cilvēkiem ar īpašām vajadzībām Dobeles novadā”

**ATSKAITE**

**par piešķirtā finansējuma izlietojumu**

|  |
| --- |
|  |

*(Finansējuma saņēmēja nosaukums/ vārds, uzvārds)*

|  |
| --- |
|  |

*(Sporta veids)*

Saskaņā ar finansēšanas līgumu Nr. \_\_\_\_\_\_\_\_\_\_\_\_\_\_ noslēgtu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atskaite iesniedzama Dobeles novada Sporta pārvaldē, nosūtot to uz e-pastu sports@dobele.lv

|  |  |
| --- | --- |
| **1.Finansējuma izlietojuma periods:** |  |

|  |  |
| --- | --- |
| **2.Dobeles novada pašvaldības piešķirtie finanšu līdzekļi saskaņā ar noslēgto finansēšanas līgumu (*euro*)** |  |

|  |
| --- |
| **3.Piešķirtā finansējuma izlietojums:** |
| Nr.p. k. | Tāmes pozīcijas nosaukums | Pozīcijas summa tāmē | Izmaksu apliecinošo dokumentu nosaukums (maksājuma uzdevuma nr. vai kases izdevumu ordera nr.) un izmaksas saņēmējs | Izmaksas datums | Izmaksas summa | Darījumu apliecinoša dokumenta nosaukums, numurs (rēķins, līgums, pavadzīme u.c.) | Darījuma apliecinošā dokumenta datums |
| 1. | 2. | 3. | 4. | 5. | 6. | 7. | 8. |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **Kopā *(euro)*** |  |  |  |

|  |
| --- |
| **4. Papildu informācija par piešķirtā finansējuma izlietojumu (ja attiecināms) (piemēram, tāmē veiktās izmaiņas, pamatojums, informācija par grozījumu saskaņošanu utml.)** |
|  |
| 1. **Teksta atskaite** *(rakstīt to, kas attiecināms finansējuma izlietojumu, piem., vai mērķis un rezultāti ir sasniegti, vai bija radušies sarežģījumi (pakalpojumu izmaksu sadārdzinājums, grūtības piesaistīt nepieciešamos speciālistus u.c.), vai un kā tie ir/nav ietekmējuši mērķa sasniegšanu utml.)*
 |  |
| **5.1. Sacensību, pasākuma norises laiks un vieta/-s** |   |  |
| * 1. **Īstenoto aktivitāšu apraksts**
 |   |  |
| **5.3. Sasniegtie rezultāti** |  |  |
| * 1. **Informācija par veiktajiem publicitātes pasākumiem (informācija par atsauksmēm preses izdevumos, interneta portālos u.c. informācijas avotos)**

*(par veiktajiem publicitātes pasākumiem jāpievieno kopijas, fotofiksācijas, ekrānšāviņi utml.)* |  |  |

**Apstiprinu, ka Dobeles novada pašvaldības piešķirtais finansējums izlietots atbilstoši Latvijas Republikas likumdošanai un finansēšanas līgumā paredzētajiem mērķiem:**

|  |
| --- |
|  |
| *(finansējuma saņēmēja nosaukums/ vārds, uzvārds)* |
|  |
| *(adrese, tālrunis )* |
| *(datums un finansējuma saņēmēja paraksttiesīgās personas paraksts)* | *(paraksta atšifrējums: vārds, uzvārds)* |

**Atskaite saņemta Dobeles novada Sporta pārvaldē:**

|  |  |  |
| --- | --- | --- |
|  |  |  |
| *(vārds, uzvārds)* | *(paraksts)* | *(datums)* |